smcproject/ml-wiki-sentences huggingface dataset:
എലീൻ വിർസലാഡ്‌സെ ( Georgian : ელენე ვირსალაძე ; ജനുവരി 3, 1911 – 1977) ഇ.
ബി. വിർസലാഡ്‌സെ എന്നുകൂടി അറിയപ്പെടുന്ന, വിപുലമായ രചനയ്ക്കും വാതിൽപ്പുറ പ്രവൃത്തികൾക്കും പേരുകേട്ട ഒരു ജോർജിയൻ വംശജയായ ഫോക്ക്‌ലോറിസ്റ്റായിരുന്നു.
അവരുടെ കൃതികൾ റഷ്യൻ , ഫ്രഞ്ച് , ജർമ്മൻ , ഇംഗ്ലീഷ് എന്നീ ഭാഷകളിലേക്ക് തർജ്ജമ ചെയ്യപ്പെട്ടിട്ടുണ്ട്.
1911 ജനുവരി 3-ന് സാമ്പത്തിക വിദഗ്ദ്ധനായിരുന്ന ബഗ്രത് വിർസലാഡ്‌സെയുടെയും സസ്യശാസ്ത്രജ്ഞയായിരുന്ന എലീൻ മസ്‌ഖെലിഷ്‌വിലിയുടെയും മകളായി എലീൻ വിർസലാഡ്‌സെ ജനിച്ചു.
മാതാപിതാക്കളുടെ മൂന്ന് മക്കളിൽ ഇളയവളായിരുന്നു അവർ.
വിർസലാഡ്‌സെയ്ക്ക് പത്ത് വയസ്സുള്ളപ്പോൾ, സോവിയറ്റ് ചെമ്പട ജോർജ്ജിയയെ ആക്രമിച്ചു.
അധിനിവേശത്തിൽനിന്ന് രക്ഷപ്പെടാൻ ഭാര്യയും താനും വിദ്യാഭ്യാസം നടത്തിയ യൂറോപ്പിലേക്ക് പലായനം ചെയ്യാനാണ് വിർസലാഡ്‌സെയുടെ പിതാവ് ആഗ്രഹിച്ചതെങ്കിലും മാതാവ് ജോർജിയ വിടാൻ വിസമ്മതിച്ചു.
ജോർജിയയിലെ ഹൈസ്‌കൂളിൽ നിന്ന് ബിരുദം നേടിയ വിർസലാഡ്‌സെ ടിബിലിസി സ്റ്റേറ്റ് യൂണിവേഴ്‌സിറ്റിയിൽ (TSU) പഠനതത്തിൻ ചേരുകയും അവിടെ ഫോക്ക്ലോറിസ്റ്റ് വഖ്താംഗ് കോട്ടെറ്റിഷ്വിലിയുടെ കീഴിൽ വിദ്യാഭ്യാസം നടത്തുകയും ചെയ്തു.
ഫോക്ക്‌ലോറും ഫിലോളജിയും പഠിച്ച വിർസലാഡ്‌സെ 1930-ൽ ബിരുദം നേടി.
പിൽക്കാലത്ത് തത്ത്വചിന്തയിൽ പണ്ഡിതനായി അറിയപ്പെട്ട ശൽവ ഖിദാഷേലിയെ 1931-ൽ  അവർ വിവാഹം  കഴിച്ചു.
1935-ൽ റഷ്യയിലെ സെന്റ് പീറ്റേഴ്‌സ്ബർഗിലുള്ള ലെനിൻഗ്രാഡ് സ്റ്റേറ്റ് യൂണിവേഴ്‌സിറ്റിയിലെ സാഹിത്യം, ഭാഷ, തത്ത്വചിന്ത ഫാക്കൽറ്റിയിൽ നിന്ന് അവർ ബിരുദം നേടി.
1936-ൽ, " ദി ജെനസിസ് ഓഫ് ജോർജിയൻ ഫോക്ൿടെയിൽസ് " എന്ന തന്റെ പ്രബന്ധത്തെ അവർ ന്യായീകരിച്ചു.
അതേ വർഷം തന്നെ, ടി.എസ്‌.
യു.വിൽ ജോലി ചെയ്യുന്നതിനായി ടിബിലിസിയിലേക്ക് മടങ്ങിയ അവർ ലോക നാടോടിക്കഥകളെ, പ്രത്യേകിച്ച് റഷ്യൻ നാടോടിക്കഥകളെക്കുറിച്ച് പ്രഭാഷണം നടത്തി.
ഇതിനിടെ അവർ തന്റെ ഏക സന്താനമായ മനാനയ്ക്കും ജന്മം നൽകി.
1937-ൽ പിതാവും അവരുടെ ഉപദേഷ്ടാവായിരുന്ന കോട്ടെറ്റിഷ്വിലിയും വധിക്കപ്പെട്ടു.
1943 വരെ ഫാർ ഈസ്റ്റിലേക്ക് നാടുകടത്തപ്പെട്ട വിർസലാഡ്‌സെ  പിന്നീട് ജോർജ്ജിയയിലേക്ക് മടങ്ങാൻ അനുവദിക്കപ്പെട്ടു.
ഗോറിയിലേക്ക് അയയ്ക്കപ്പെട്ട, വിർസലാഡ്‌സെയെ 1948 വരെ അവിടെ തുടർന്നതിനുശേഷം ടിബിലിസിയിലേക്ക് മടങ്ങാൻ അനുവദിച്ചു.
ഷോട്ട റുസ്തവെലി ഇൻസ്റ്റിറ്റ്യൂട്ട് ഓഫ് ജോർജിയൻ ലിറ്ററേച്ചറിൽ ജോലി ചെയ്ത അവർ അവിടെയും തന്റെ ഡോക്ടറേറ്റിനെ ന്യായീകരിച്ചു.
ഡോക്ടറേറ്റ് നേടിയതിന് തൊട്ടുപിന്നാലെ വിർസലാഡ്‌സെ ടി.എസ്‌.
യു.വിൽ പ്രൊഫസറായി നിയമിതയായി.
1974-ൽ ഇന്റർനാഷണൽ നരേറ്റീവ് ഫോക്ലോർ സൊസൈറ്റിയിൽ ചേർന്ന അവർ അന്താരാഷ്ട്ര സമ്മേളനങ്ങളിൽ പങ്കെടുത്തു.
1976-ൽ അവർ TSU-യിലെ ഫോക്ലോർ ഡിപ്പാർട്ട്‌മെന്റിന്റെ അദ്ധ്യക്ഷയായി.
വിർസലാഡ്‌സെ 1977-ൽ അന്തരിച്ചു.
എലുമലൈ
എലുമലൈ Elumalai (எழுமலை) തമിഴുനാട്ടിലെ മധുരൈ ജില്ലയിലെ ഒരു പട്ടണവും ആണ്.
ഈ പട്ടണം യഥാർത്ഥത്തിൽ മുമ്പ് ഏഴുമലൈ (ഏഴു മലകൾ)എന്നായിരുന്നു അറിയപ്പെട്ടിരുന്നത്.
ഏഴുമലൈ എന്ന വാക്ക് ലോപിച്ചാണുണ്ടായത്.
ഈ പട്ടണം ഉസിലാമ്പട്ടിക്കും (16 km) പേരയ്യൂരിനും അടുത്ത് പശ്ചിമഘട്ടത്തിൽ സ്ഥിതിചെയ്യുന്നു.
ഹിന്ദു മുസ്ലീം ക്രിസ്ത്യൻ വിദ്യാഭ്യാസം
സർക്കാർ ഒരു ആൺകുട്ടികൾക്കും പെൺകുട്ടികൾക്കും പ്രത്യേകം സ്കൂളുകൾ അനുവദിച്ചിട്ടുണ്ട്.
ഒരു സ്വകാര്യ ഹൈസ്കൂൾ നടന്നുവരുന്നു.
As of the 2001 India census , Elumalai had a population of 14,030.
10% of the population are under 6 years of age.
Elumalai has an average literacy rate of 56%, which is lower than the national average of 59.5%.
Male literacy is 67% and female literacy is 45%.
ഭൂമിശാസ്ത്രം പ്രമാണം:Vasimalai.jpg Vasimalai mountain പ്രമാണം:Elumalai Scenic Sasidev.jpg எழில்மிகு எழுமலை City எழுமலை பேரூராட்சி அலுவலகம்
The town is surrounded by seven hills and is famous for Sathuragiri Hill close to Saptur.
The seven hills provide an abundant variety of flora.
In addition, the Elumalai Vasimalayan mountain serves as a boundary between the Madurai and Theni districts.
വിമാനത്താവളങ്ങൾ Madurai Airport (57.4 km) Tuticorin Airport (130 km) Cochin Intl Airport (150 km) Coimbatore Airport (150 km) Tiruchirappalli Airport (150 km) അവലംബം ↑
എലീശാ ബെൻ അബൂയാ
റബ്ബൈനിക യഹൂദതയുടെ പ്രാരംഭകാലത്തെ ഒരു വേദജ്ഞാനിയും ചിന്തകനുമായിരുന്നു എലീശാ ബെൻ അബൂയാ (Elisha ben Abuyah).
പൊതുവർഷം 70-നടുത്തെങ്ങോ യെരുശലേമിലായിരുന്നു അദ്ദേഹത്തിന്റെ ജനനം.
താൽമുദിന്റെ ആദ്യഖണ്ഡമായ മിഷനയുടെ സ്രഷ്ടാക്കളിൽ പ്രമുഖനായ റബൈ അഖീവയുടെ സഹകാരിയും, അദ്ദേഹത്തിന്റെ പിൻഗാമി റബൈ മെയറുടെ ഗുരുവുമായിരുന്നു എലീശ.
കാലക്രമത്തിൽ, റബൈനികമുഖ്യധാരക്ക് അസ്വീകാര്യമായ സന്ദേഹങ്ങളുടെ പിടിയിലായ എലീശായെ താൽമുദിലെ മനീഷിമാർ വേദത്യാഗിയും പാഷണ്ഡിയുമായി തള്ളിപ്പറഞ്ഞു.
യവനചിന്തയുടെ സ്വാധീനത്തിൽ വഴിതെറ്റിപ്പോയവനായാണ് താൽമുദ് അദ്ദേഹത്തെ ചിത്രീകരിക്കുന്നത്.
റബൈനികസ്രോതസ്സുകളെ ആശ്രയിച്ച്, എലീശയുടെ ചിന്തയുടേയും വ്യക്തിത്വത്തിന്റേയും വാസ്തവികത നിർണ്ണയിക്കുക എളുപ്പമല്ലെന്നു യഹൂദവിജ്ഞാനകോശം പറയുന്നു.
അദ്ദേഹം ജ്ഞാനവാദിയോ ക്രിസ്ത്യാനിയോ അലക്സാണ്ഡ്രിയൻ യഹൂദചിന്തകൻ ഫിലോയുടെ അനുയായിയോ ആയിരുന്നെന്നു കരുതുന്നവരുണ്ട്.
മറ്റുചിലർ അദ്ദേഹത്തെ " അഖീവയുടെ വേദദോഷവിചാരണയുടെ ഇര" എന്നു വിശേഷിപ്പിക്കുന്നു.
എലീശയുടെ ആദ്യകാലജീവിതത്തെക്കുറിച്ചോ, യഹൂദമതാദ്ധ്യാപകൻ എന്ന നിലയിലുള്ള അദ്ദേഹത്തിന്റെ പ്രവർത്തനത്തെക്കുറിച്ചോ കാര്യമായ വിവരമൊന്നുമില്ല.
യെരുശലേമിലെ ധനികനും ബഹുമാന്യനുമായ ഒരു വ്യക്തിയുടെ മകനായിരുന്ന അദ്ദേഹത്തിനു കിട്ടിയ ശിക്ഷണം യഹൂദവേദജ്ഞാനിക്കു ചേരുന്നതായിരുന്നു.
അദ്ദേഹത്തിന്റേതായി താൽമുദിൽ രേഖപ്പെടുത്തിയിട്ടുള്ള ഏക നിരീക്ഷണം വിദ്യാഭ്യാസത്തിന്റെ പ്രാധാന്യത്തെക്കുറിച്ചാണ്: "ബാല്യത്തിലെ വേദപഠനം, എഴുതാപ്പുറത്ത് എഴുതുന്നതുപോലെയാണ്; വാർദ്ധ്യക്യത്തിലെ വേദപഠനമാകട്ടെ, എഴുതിയതിനുമേലേയുള്ള എഴുത്തുപോലെയും" എന്നായിരുന്നു ആ നിരീക്ഷണം.
അറിവിനൊപ്പം സൽപ്രവൃത്തികൾക്കുള്ള പ്രാധാന്യത്തിന് അദ്ദേഹം ഊന്നൽ കൊടുത്തിരുന്നെന്ന്, താൽമുദിലെ മറ്റുചില ഭാഗങ്ങൾ സൂചിപ്പിക്കുന്നു:
ഏറെ സൽപ്രവൃത്തികൾ ചെയ്തിട്ടുള്ളവനും, തോറ നന്നായി പഠിച്ചിട്ടുള്ളവനുമായ ഒരുവനെ ആരോടാണ് ഉപമിക്കേണ്ടത്?
പാറയിൽ അടിത്തറയിട്ട് അതിനുമേൽ ഇഷ്ടികയിട്ട്, ഏതുവലിയ ജലപ്രവാഹത്തേയും ചെറുത്തുനിൽക്കാൻ കഴിയുംവിധം വീടുപണിയുന്നവനോടു തന്നെ.
അതേസമയം, ഏറെ തോറ പഠിച്ചിട്ടും ഒരു നല്ല കാര്യവും ചെയ്യാതിരിക്കുന്നവനെ ആരോടാണുപമിക്കേണ്ടത്?
താഴെ ഇഷ്ടികകൾ അടുക്കിവച്ച് അതിനുമുകളിൽ പാറകൾ കൂട്ടിവച്ച്, ഇത്തിരിവെള്ളത്തിൽ ഒലിച്ചുപോകും വിധം വീടുപണിയുന്നവനോടു തന്നെ.
എലീശാ ഗ്രീക്ക് ഭാഷ പഠിച്ചിരുന്നു; ആ ഭാഷയിലെ പാട്ടുകൾ അദ്ദേഹം തുടരാതെ പാടിക്കൊണ്ടിരുന്നു എന്നാണ് താൽമുദ് പറയുന്നത്.
യവനദർശനത്തിന്റെ സ്വാധീനമാണ് അദ്ദേഹത്തെ വഴിപിഴപ്പിച്ച കാരണങ്ങളിലൊന്നെന്നും താൽമുദ് സൂചിപ്പിക്കുന്നുണ്ട്.
വീഞ്ഞിനേയും , കുതിരകളേയും , കെട്ടിടനിർമ്മാണത്തേയും മറ്റും സംബന്ധിച്ച് അറിവുണ്ടായിരുന്ന ലോകജ്ഞാനിയായിരുന്നു അദ്ദേഹമെന്നാണ് താൽമുദിലെ സൂചനയെന്ന്, ഇരുപതാം നൂറ്റാണ്ടിലെ യഹൂദപണ്ഡിതനും റബ്ബൈയുമായ വിൽ ഹെംബാക്കർ നിർദ്ദേശിക്കുന്നു.
യഹൂദനിയമത്തെ സംബന്ധിച്ച അദ്ദേഹത്തിന്റെ ഒരു തീരുമാനം താൽമുദിൽ അദ്ദേഹത്തിന്റെ തന്നെ പേരിൽ രേഖപ്പെടുത്തപ്പെട്ടിട്ടുള്ളതു കൊണ്ട്, മതപണ്ഡിതനായി അദ്ദേഹം മാനിക്കപ്പെട്ടിരുന്നു എന്നു കരുതാം.
താൽമുദിലെ മറ്റു ഖണ്ഡങ്ങളിലും, അദ്ദേഹത്തിന്റെ നിലപാടുകൾ ശിഷ്യന്മാരുടെയോ ഇതരറബൈമാരുടെയോ പേരിൽ രേഖപ്പെടുത്തപ്പെട്ടിട്ടുണ്ടാകം.
വേദവിദ്യാലയത്തിലെ അദ്ധ്യാപകനായിരിക്കുമ്പോഴും എലീശാ, നിരോധിക്കപ്പെട്ട പുസ്തകങ്ങൾ ഉടുപ്പിനുള്ളിൽ ഒളിപ്പിച്ചുവച്ചിരുന്നെന്നു ബാബിലോണിയൻ താൽമുദ് ആരോപിക്കുന്നുണ്ട്.
സന്ദേഹി
വേദവിരോധമായി താൽമുദ് ചിത്രീകരിക്കുന്ന എലീശായുടെ സന്ദേഹം, കേവലം സദൂക്യപക്ഷപാതം ആയിരുന്നിരിക്കാമെന്ന് യഹൂദവിജ്ഞാനകോശം സൂചിപ്പിക്കുന്നു.
യഹൂദതയിൽ സദൂക്യരുടെ വിരുദ്ധപക്ഷമായിരുന്ന പരീശരെ എലീശ വഞ്ചിച്ചെന്നുള്ള യെരുശലേം-താൽമുദിന്റെ ആരോപണമാണ് ഇതിനാധാരമായി  ചൂണ്ടിക്കാണിക്കുന്നത്.
എലീശായുടെ എതിർപ്പ് യഹൂദവിശ്വാസത്തിന്റെ പൊതുരീതികളോടെന്നതിനുപകരം കേവലം പരീശവാദത്തോടുമാത്രമായിരുന്നു എന്നാണ് ഇവിടെ വാദം.
താൽമുദിന്റെ സമ്പാദകരായ പരീശർ സ്വന്തം പക്ഷത്തോടുള്ള എതിർപ്പിനെ മാത്രം എടുത്തുപറഞ്ഞതാകാനും വഴിയുണ്ട്.
എലീശായുടെ വേദത്യാഗത്തിന്റെ പശ്ചാത്തലമായി പറയപ്പെടുന്ന സംഭവങ്ങളിലൊന്ന്, അദ്ദേഹത്തിന്റെ വിരോധികളുടെ പരീശവീക്ഷണം പ്രതിഫലിപ്പിക്കുന്നുവെന്നും ചൂണ്ടിക്കാണിക്കപ്പെട്ടിട്ടുണ്ട്.
മാതാപിതാക്കന്മാർ ആവശ്യപ്പെട്ടതനുസരിച്ച്, ഈന്തപ്പനയിൽ കയറി അതിലെ പക്ഷിക്കൂട്ടിലുണ്ടായിരുന്ന തള്ളപ്പക്ഷിയെ പറന്നുപോകാൻ അനുവദിച്ചശേഷം കുഞ്ഞുങ്ങളെ മാത്രം എടുത്തു താഴെയിറങ്ങിയ ഒരു ബാലൻ ഉടൻ പാമ്പുകടിയേറ്റു മരിച്ചതിന് എലീശാ സാക്ഷിയായെന്നാണു കഥ.
"അപ്പനേയും അമ്മയേയും ബഹുമാനിക്കുക", "പക്ഷിക്കൂട്ടിൽ നിന്ന് തള്ളപ്പക്ഷിയെ പറന്നുപോകാൻ അനുവദിച്ച ശേഷം കുഞ്ഞുങ്ങളെ മാത്രം എടുക്കുക" എന്നിവ ദീർഘായുസ്സ് പ്രതിഫലമായി പറഞ്ഞൊത്തിട്ടുള്ള വേദാനുശാസനങ്ങളായിരുന്നിട്ടും അവയുടെ അനുസരണത്തിനു കിട്ടിയ പ്രതിഫലം അപമൃത്യുവായത് അദ്ദേഹത്തെ അവിശ്വാസിയാക്കിയത്രെ.
അതേസമയം, ആഴ്ചയറുതിയിലെ വിശ്രമദിനമായ സാബത്തിൽതന്നെ ഈ അനുശാസനങ്ങൾ ലംഘിച്ചു തള്ളപ്പക്ഷിയേയും കുഞ്ഞുങ്ങളേയും ഒരുമിച്ചെടുത്തിറങ്ങിയ മറ്റൊരുവൻ സുരക്ഷിതനായിരിക്കുന്നതും അദ്ദേഹം കണ്ടു.
ഈ അനുഭവങ്ങളും, ഹാഡ്രിയൻ ചക്രവർത്തിയുടെ ഭരണത്തിൻ കീഴിൽ റോമാസാമ്രാജ്യത്തിലെ യഹൂദർക്ക് നേരിടേണ്ടിവന്ന കഠിനപീഡനങ്ങളും അദ്ദേഹത്തെ, സൽപ്രവൃത്തികൾ ഇഹലോകത്തിൽ സമ്മാനിതമാകുന്നില്ല എന്ന നിഗമനത്തിൽ എത്തിച്ചിരിക്കാമെന്നാണു അനുമാനം.
മരണാനന്തരജീവിതത്തിൽ വിശ്വസിക്കാത്ത സദൂക്യപക്ഷം പിന്തുടർന്നിരുന്ന അദ്ദേഹത്തിന്, ഇഹലോകത്തിനപ്പുറമുള്ള സമ്മാനത്തിൽ വിശ്വസിക്കാനും നിവൃത്തിയില്ലായിരുന്നു.
വിരുദ്ധപക്ഷമായ പരീശരാകട്ടെ , ശിക്ഷാസമ്മാനങ്ങളുടെ കണക്കുതീർപ്പ് പരലോകത്തിലാണെന്ന് ആശ്വസിച്ചിരുന്നു.
പറുദീസയിലെ നാൽവർ
മിഷ്നയുടെ അനുബന്ധമായ ബരൈറ്റാകളിലൊന്നായ "പറുദീസയിലെത്തിയ നാലു റബൈമാരുടെ" കഥയിലെ റബൈമാരിലൊരാൾ എലീശയാണ് .
എലീശയുടെ പേരുപറയാൻ വിസമ്മതിക്കുന്ന യഥാസ്ഥിതികപാരമ്പര്യത്തിൽ പെട്ട ഈ കഥ അദ്ദേഹത്തെ അവജ്ഞാപൂർവം പരാമർശിക്കുന്നത് 'അപരൻ' എന്ന പേരിലാണ് :-
ശിമയോൻ-ബെൻ-അസായി, ശിമയോൻ-ബെൻ-സോമ, അപരൻ, റബൈ അഖീവ എന്നീ റബ്ബൈമാർ സ്വർഗ്ഗീയാരാമത്തിലെത്തി.
ബെൻ അസായി എത്തിനോക്കിയപ്പോൾ തന്നെ മരിച്ചു; ബെൻ സോമക്ക് നോക്കിയപ്പോൾ തന്നെ ഭ്രാന്തായി; 'അപരൻ' ആരാമത്തിലെ ചെടികളെല്ലാം വെട്ടിനിരത്തി; അഖീവ മാത്രം, ശാന്തനായി പ്രവേശിച്ചിട്ട് ശാന്തനായി മടങ്ങി.
താൽമുദിന്റെ മദ്ധ്യകാലവ്യാഖ്യാനങ്ങളായ തോസഫ്താകൾ അനുസരിച്ച്, കഥയിലെ നാലു റബൈമാർ അക്ഷരാർത്ഥത്തിൽ പറുദീസായിൽ എത്തുകയല്ല, പറുദീസാനുഭവം അവർക്കുണ്ടായതാണ്.
റബൈമാർക്ക് അനുഭവേദ്യമായത് യഥാർത്ഥ പറുദീസ തന്നെയായിരുന്നെന്നും പക്ഷമുണ്ട്.
നിർവൃതിയുടെ നിമിഷത്തിൽ സ്വർഗീയാരാമത്തിനുള്ളിലെത്തിയ എലീശ, അവിടത്തെ സസ്യലതാദികളെ വെട്ടിനിരത്തിയെന്നാണ് ഈ വ്യാഖ്യാനം.
ബാബിലോണിയൻ താൽമുദ് ഇക്കഥയെ ഇങ്ങനെ വിശദീകരിച്ച്, തത്ത്വചിന്തയിൽ അഭിരമിച്ച എലീശയെ പിടികൂടിയ സന്ദേഹം ദ്വന്തവാദം (dulaism)ആയിരുന്നെന്നു സൂചിപ്പിക്കുന്നു:
"സസ്യലതാദികൾ വെട്ടിനിരത്തി എന്നതിന്റെ അർത്ഥമെന്താണ്? 'നിന്റെ നാവ് മാംസത്തെ പാപത്തിലേക്കു നയിക്കരുത്' എന്ന ദൈവവചനം അതിനെക്കുറിച്ചാണ്. എന്താണു സംഭവിച്ചത്? ഇസ്രായേൽജനത്തിന്റെ പുണ്യ-പാപങ്ങളുടെ കണക്കെഴുതുന്ന മുഖ്യദൂതൻ മെറ്റാട്രൺ ഒരിടത്തിരുന്നു തന്റെ നിർദ്ദിഷ്ടജോലി ചെയ്യുന്നതു കണ്ട എലീശ ഇങ്ങനെ വിളിച്ചുപറഞ്ഞു: സ്വർഗ്ഗത്തിൽ (ദൈവമൊഴികെ) ആരും ഇരിക്കുന്നില്ലെന്നല്ലേ നമ്മെ പഠിപ്പിച്ചിട്ടുള്ളത്? ഇനി രണ്ടു ദൈവങ്ങളുണ്ട് എന്നു വരുമോ? അപ്പോൾ അവർ അവനെ മുഖ്യദൂതന്റെ മുൻപിൽ കൊണ്ടുവന്ന് അഗ്നിയുടെ അറുപതുനാടകൾ കെട്ടിയ ചാട്ടവാറുകൊണ്ടടിച്ചു......എലീശയുടെ പുണ്യങ്ങളുടെ കണക്ക് മായ്ച്ചുകളയാൻ മുഖ്യദൂതനു നിർദ്ദേശവും കിട്ടി. തുടർന്ന് ഒരു സ്വർഗ്ഗീയസ്വരം കേട്ടു: "'വഴിപിഴച്ച സന്തതികളേ പശ്ചാത്തപിക്കുവിൻ!
' പക്ഷേ, എലീശ ഒഴിച്ചുള്ളവർ മാത്രം.
'മെറ്റട്രൻ' സങ്കല്പം ബാബിലോണിയൻ ആശയമായിരുന്നെന്നും, എലീശാക്കു ശേഷം അഞ്ചുനൂറ്റാണ്ടോളമെങ്കിലും പലസ്തീനയിലെ യഹൂദർക്ക് അപരിചിതമായിരുന്ന ആ സങ്കല്പം ഉൾക്കൊള്ളുന്നതിനാൽ, എലീശായുടെ സന്ദേഹത്തിന്റെ ഈ വിശദീകരണം ചരിത്രപരമായ മൂല്യമില്ലാത്തതാണെന്നു ചൂണ്ടിക്കാണിക്കപ്പെട്ടിട്ടുണ്ട്.
ബാബിലോണിയൻ, യെരുശലേം താൽമുദുകൾ തമ്മിലുള്ള താരതമ്യപഠനം ഇതു വ്യക്തമാക്കും - എലീശയുടെ ദ്വന്ദവാദത്തെക്കുറിച്ച് യെരുശലേം തൽമുദ് ഒന്നും പറയുന്നില്ല.
പൊതുവർഷം രണ്ടാം നൂറ്റാണ്ടിൽ സൈമൺ ബാർ കൊക്കബാ എന്ന വിപ്ലവകാരിയുടെ നേതൃത്വത്തിൽ റോമിനെതിരെ യഹൂദർ നടത്തിയ കലാപത്തിന്റെ കാലത്ത് വേദപാഠശലകൾ സന്ദരിച്ച് വിദ്യാർത്ഥികളെ വേദപഠനത്തിൽ നിന്നു പിന്തിരിപ്പിച്ച് രാഷ്ട്രീയസചേതനയിലെക്കു കൊണ്ടുവരാൻ ശ്രമിച്ചതായാണ് യെരുശലേം താൽമുദിലെ സൂചന.
അതേസമയം, ബാബിലോണിയയിലെയും യൂദയായിലേയും മനീഷിമാർ തമ്മിൽ നിരന്തരമായ ആശയവിനിമയം എന്നും ഉണ്ടായിരുന്നതിനാൽ, ബാബിലോണിയൻ വിശ്വാസങ്ങൾ യൂദയായിലെ വേദശാസ്ത്രികളുടെ രചനകളിൽ പ്രതിഫലിക്കുന്നതിൽ അസാദ്ധ്യതയില്ലെന്ന പക്ഷവുമുണ്ട്.
മെറ്റാട്രൻ സങ്കല്പം ഉൾക്കൊള്ളുന്ന ഈനോക്കിന്റെ മൂന്നാം പുസ്തകം പോലുള്ള യഹൂദരചനകൾ യെരുശലേം, ബാബിലോണിയൻ താൽമുദുകളുടെ സംഗ്രഹ-സംശോധനകൾ പൂർത്തിയാകുന്നതിനു മുൻപ്, പൊതുവർഷം ഒന്ന്-രണ്ട് നൂറ്റാണ്ടുകളിൽ തന്നെ എഴുതപ്പെട്ടിരുന്നു എന്നതും ഈ വാദത്തിനു ബലം പകരുന്നു.
പൊതുവർഷം 70-നു മുൻപ് രചിക്കപ്പെട്ട മറ്റു ചില രചനകളും മെറ്റാട്രൻ സങ്കല്പത്തെ ആശ്രയിക്കുന്നുണ്ട്.
എലീശായുടെ 'വേദവ്യതിചലനത്തിനു' ശേഷവും, ശിഷ്യൻ റബൈ മെയർ അദ്ദേഹവുമായി സൗഹൃ-സമ്പർക്കങ്ങൾ നിലനിർത്തിയിരുന്നു എന്നാണ് യെരുശലേം താൽമുദിൽ നിന്നു മനസ്സിലാകുന്നത്.
തന്റെ സന്ദേഹങ്ങളിലേക്കു ശിഷ്യനെ ആകർഷിക്കാൻ അദ്ദേഹം തുനിഞ്ഞില്ല.
സാബത്തുനാളിൽ മെയർക്കൊപ്പം നടക്കാനിറങ്ങിയ എലീശാ, സാബത്തിൽ അനുവദിച്ചിരുന്ന ദൂരമെത്തിയപ്പോൾ മെയറോട് തിരികെ പോകാൻ ആവശ്യപ്പെട്ടു.
ഗുരുവിനെ വിശ്വാസത്തിലേക്കു തിരികെ കൊണ്ടുവരാനുള്ള ശ്രമം അദ്ദേഹത്തിന്റെ ആയുഷ്കാലമത്രയും മെയർ തുടർന്നു.
ഒടുവിൽ എലീശാ രോഗബാധിതനായെന്നറിഞ്ഞ മെയർ എലീശയെ സന്ദർശിച്ച് മനസ്സുതിരിയാൻ ആവശ്യപ്പെട്ടെന്നും, അതിനു സമയം വൈകിയതായി സംശയിച്ചെങ്കിലും, ഒടുവിൽ അദ്ദേഹം മനസ്താപക്കണ്ണീരൊഴുക്കി മരിച്ചെന്നുമാണു കഥ.
പിതാവിന്റെ മരണത്തിനു വളരെക്കാലത്തിനുശേഷം ബുദ്ധിമുട്ടിലായ എലീശായുടെ പെണ്മക്കൾ, സാമ്പത്തിക സഹായത്തിനായി മിഷ്നയുടെ സംശോധകനും വിഖ്യാതമനീഷിയുമായ റബൈയഹൂദാ ഹനാസിയെ സമീപിച്ചെതായും യെരുശലേം താൽമുദ് പറയുന്നു.
എലീശായുടെ വേദദ്രോഹത്തിന്റെ പേരിൽ സഹായം നിഷേധിക്കപ്പെട്ടപ്പോൾ അവർ,"അദ്ദേഹത്തിന്റെ കർമ്മങ്ങൾ വിസ്മരിക്കൂ, അദ്ദേഹം പഠിച്ച തോറയെ ഓർക്കൂ" എന്നു പറഞ്ഞ് യഹൂദാ ഹനാസിയുടെ മനസ്സുമാറ്റി സഹായം കരസ്ഥമാക്കി.
യശസ്സ്
താൽമുദീയയുഗത്തെ തുടർന്നുള്ള കാലത്തും, മദ്ധ്യയുഗങ്ങളിലും ആധുനികകാലത്തിന്റെ തുടക്കത്തിലും എലീശായുടെ പേര് യഹൂദജനതയുടെ സ്മരണയിൽ മിക്കവാറും ഇല്ലാതായി.
മതഭ്രഷ്ടനാക്കപ്പെട്ടവന്റെ വിധിയായി അദ്ദേഹത്തിന്റേത്.
എന്നാൽ ആധുനികകാലത്ത്, പരമ്പരാഗതയഹൂദസംസ്കൃതിയും പാശ്ചാത്യസംസ്കാരവും തമ്മിലുള്ള സംഘർഷത്തിന്റെ ഇരകളായ എഴുത്തുകാരുടേയും ചിന്തകന്മാരുടേയും അവസ്ഥയുടെ പ്രതീകപുരുഷനെന്ന നിലയിൽ അദ്ദേഹം ഹീബ്രൂസാഹിത്യത്തിലും, യഹൂദജനതയുടെ ആശയലോകത്തിലും മടങ്ങിയെത്തി.
അവലംബം ↑ "At one time the Rabbis were proud to recognize him as of their number; but later their opposition to him grew so intense that they even refrained from pronouncing his name, and referred to him in terms used to designate some vile object ("dabar aḥer," lit. "another thing")."
(Louis Ginzberg, " Elisha ben Abuyah ", Jewish Encyclopedia , 1901-1906) 1 2 3 Louis Ginzberg, " Elisha ben Abuyah ", Jewish Encyclopedia , 1901-1906.
↑ Hayyim Nahman Bialik and Yehoshua Hana Ravnitzky, eds.
, The Book of Legends/ Sefer Ha-Aggadah : Legends from the Talmud and Midrash , translated by William G. Braude (New York: Schocken Books, 1992), p. 452, citing Avot of Rabbi Natan 24.
1 2 3 https://www.davidhalperin.net/wp-content/uploads/2013/05/Elisha-Stories.pdf Translated from the Palestinian and Babylonian Talmuds by David J. Halperin ↑ നിയമാവർത്തനം, 22:7 ↑ Babylonian Talmud Archived 2016-04-24 at the Wayback Machine .
, Jerusalem Talmud Archived 2023-05-28 at the Wayback Machine .
This translation based on Braude, Ginzberg, Rodkinson, and Streane.
↑ A. W. Streane, A Translation of the Treatise Chagigah from the Babylonian Talmud (Cambridge University Press, 1891).
↑ Ecclesiastes 5:5 .
↑ Jeremiah 3:14 .
↑ Hagigah 15a.
Available online in Aramaic Archived 2016-04-24 at the Wayback Machine .
This translation based on Ginzberg, Streane, and The Curious Jew .
↑ " 3 Enoch ", Early Jewish Writings .
↑ Andrei Orlov, " The Origin of the Name 'Metatron' and the Text of 2 (Slavonic Apocalypse of) Enoch Archived 2007-08-18 at the Wayback Machine . "
, Journal for the Study of the Pseudepigrapha 21 (2000).
1 2 3 'Do Not Look at His Deeds, Look at the Torah He Learned' ഇസ്രായേൽ ദിനപത്രം ഹാരെട്സിൽ 2007, നവമ്പർ 9-നു നിസ്സൻ റൂബിൻ എഴുതിയ ലേഖനം
എലീഷ ഗ്രേവീസ് ഓട്ടിസ് ഇംഗ്ലീഷ് വിലാസം https://ml.wikipedia.org/wiki/Elisha_Graves_Otis
എലിവേറ്റർ എന്ന യന്ത്രം കണ്ടുപിടിച്ച ശാസ്ത്രജ്ഞനാണ് എലീഷ ഗ്രേവീസ് ഓട്ടിസ് .
1811 ആഗസ്റ്റ് 3-ന് അമേരിക്കയിലെ ഹാലി ഫാക്സിലാണ് ജനനം.
1854ൽ ന്യൂയോർക്കിൽ ഒരു എക്സിബിഷനിൽ അദ്ദേഹം തന്റെ എലിവേറ്റർ പ്രദർശിപ്പിച്ചു.
എലിവേറ്റർ ഉയർത്തുന്ന കേബിൾ പ്രവർത്തനരഹിതമായാലും എലിവേറ്റർ വീഴാതെ നിർത്തുന്ന സുരക്ഷാസംവിധാനവും അദ്ദേഹം നിർമിച്ചു.
1861 ഏപ്രിൽ 8 ന് എലീഷ ഗ്രേവീസ് ഓട്ടിസ് മരിച്ചു.
അവലംബം ↑ Otis Elevator Company ↑ ↑ https://www.newyorker.com/magazine/2008/04/21/up-and-then-down
എലീസ നെൽസൺ ഇംഗ്ലീഷ് വിലാസം https://ml.wikipedia.org/wiki/Eliza_Nelson
പ്രശസ്തയായ ഒരു ഇന്ത്യൻ ഹോക്കി കളിക്കാരിയാണ് എലീസ നെൽസൺ .
ഇംഗ്ലീഷ്: Eliza Nelson , (പൂർവ്വ നാമം: എലീസ മെന്‌ഡോൻക) ഇന്ത്യൻ ഹോക്കി സംഘത്തിന്റെ ക്യാപ്റ്റനായിരുന്നിട്ടുണ്ട്.
1956 സെപ്തംബർ 27 മഹാരാഷ്ട്രയിലെ പൂനെയിൽ ഒരു ആംഗ്ലോ ഇന്ത്യൻ കുടുംബത്തിൽ ജനിച്ചു.
ചെറുപ്പം മുതലേ ഹോക്കി കളിച്ചു വളർന്ന എലീസ ദേശീയ ഹോക്കി ടീമിൽ അംഗമാവുന്നതിനു മുൻപേ തന്നെ ഇന്ത്യൻ റെയില്വേക്ക് വേണ്ടി കളിക്കാനരംഭിച്ചിരുന്നു.
1982 ൽ ദില്ലിയിൽ വച്ചു നടന്ന ഏഷ്യൻ ഗെയിംസിൽ ഇന്ത്യയെ സ്വർണ്ണക്കപ്പ് വിജയത്തിലേക്ക് നയിച്ചു.
അതിനു മുൻപ് മോസ്കോ ഒളിപിക്സിൽ നാലാം സ്ഥാനത്തെത്തിയ ഇന്ത്യൻ ടീമിലും എലീസ അംഗമായിരുന്നു.
1981 ൽ രാജ്യം അർജ്ജുന അവാർഡ് നൽകി ആദരിച്ചു.
1983 പദ്മശ്രീ ലഭിച്ചു.
എലീറ്റ് ബൂസ്‌കെല ഇംഗ്ലീഷ് വിലാസം https://ml.wikipedia.org/wiki/Eliete_Bouskela
എലീറ്റ് ബൂസ്‌കെല (ജനനം: ഫെബ്രുവരി 15, 1950) ഒരു ബ്രസീലിയൻ ഭിഷഗ്വരയും ഗവേഷകയും റിയോ ഡി ജനീറോ സ്റ്റേറ്റ് യൂണിവേഴ്സിറ്റിയിലെ പ്രൊഫസറുമാണ്.
അവൾ കാർഡിയോവാസ്കുലർ ഫിസിയോളജി മേഖലയിൽ പ്രവർത്തിക്കുന്നു.
1950 ഫെബ്രുവരി 15 ന് ഉബർലാൻഡിയയിലാണ് എലീറ്റ് ബൂസ്‌കെല ജനിച്ചത്.
ഒരു രസതന്ത്രജ്ഞയോ ക്രിമിനോളജിസ്റ്റോ ആകണമെന്നാണ് ചെറുപ്പകാലത്ത് അവൾ സ്വപ്നം കണ്ടിരുന്നത്.
ഇൻസ്റ്റിറ്റ്യൂട്ട് ഓഫ് ബയോഫിസിക്സ് കാർലോസ് ചഗാസ് ഫിൽഹോയിൽ ജോലി ചെയ്യാൻ തുടങ്ങിയ ബൂസ്‌കെല, അവിടെ ലാംഗൻഡോർഫ് ഹൃദയം തയ്യാറാക്കുന്നതു സംബന്ധമായ ജോലി ചെയ്തു.
ഫെഡറൽ യൂണിവേഴ്സിറ്റി ഓഫ് റിയോ ഡി ജനീറോയിൽനിന്ന് വൈദ്യശാസ്ത്രം പഠിച്ച അവർ, 1973 ൽ അവിടെനിന്ന് വൈദ്യശാസ്ത്ര ബിരുദം നേടി.
ഉപരി പഠനത്തിനായി അവർ അവിടെ തുടരുകയും 1975 ൽ ബയോഫിസിക്സിൽ ബിരുദാനന്തര ബിരുദം നേടുകയും ചെയ്തു.
1975-ൽ അമേരിക്കൻ ഐക്യനാടുകളിലേയ്ക്ക് മാറിയ ബൗസ്കെല അവിടെ മ യോ ക്ലിനിക്ക് ആസ്ഥാനമായുള്ള വാഷിംഗ്ടൺ സർവ്വകലാശാലയിൽ റിസർച്ച് അസോസിയേറ്റ് ആയി ജോലി ചെയ്തു.
1978 ൽ വാഷിംഗ്ടൺ യൂണിവേഴ്സിറ്റിയിൽ നിന്ന് ഫിസിയോളജിയിൽ പി.എച്ച്.ഡി. നേടി.
1977-ൽ റിയോ ഡി ജനീറോ സ്റ്റേറ്റ് യൂണിവേഴ്സിറ്റിയിൽ അസോസിയേറ്റ് പ്രൊഫസറായി നിയമിതയായ ബൗസ്കെല, 1999-ൽ റിയോ ഡി ജനീറോ സ്റ്റേറ്റ് യൂണിവേഴ്സിറ്റിയിൽ ഒരു പൂർണ്ണ പ്രൊഫസറായി.
1987-ൽ ലണ്ട് സർവകലാശാലയിൽ അസോസിയേറ്റ് പ്രൊഫസറായി നിയമിക്കപ്പെട്ടു.
ഇവിടെ അവൾ മൈക്രോവാസ്കുലർ, എൻഡോതെലിയൽ അപര്യാപ്തത എന്നിവയേക്കുറിച്ച് പഠിച്ചു.
കയരളം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഒക്ടോബർ മുതൽ തുടരുന്നു.
12°0′0″N 75°25′0″E ﻿ / ﻿ 12.00000°N 75.41667°E ﻿ / 12.00000; 75.41667
കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ ഒരു ഗ്രാമമാണു കയരളം.
കയറ്റുമതി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 മേയ് മുതൽ തുടരുന്നു.
സാധനങ്ങളോ സേവനങ്ങളോ മറ്റൊരു രാജ്യത്തേക്ക് അയയ്ക്കുന്ന പ്രക്രിയയാണ് കയറ്റുമതി .
സ്വീകരിക്കുന്ന രാജ്യത്തിന്റെ ഇറക്കുമതി അത് അയയ്ക്കുന്ന രാജ്യത്തിന്റെ കയറ്റുമതി ആണ്.
കയറ്റുമതി ചെയ്യുന്ന ആൾ ആണ് ഏക്സ്പോർടർ.
പുരാതന  kalam
കാലം മുതലേ മാനവരാശിയുടെ വളർച്ചയിൽ ഗണനീയമായ പുരോഗതി കൊണ്ട് വന്നത്  കയറ്റുമതിയാണ്.
കേവലം സാധനസേവന സാമഗ്രികളുടെ കൈമാട്ടത്തിൽ നില്കാതെ ലൗഗികമായ സംസ്കാര ഇടപഴലിനും ഇത് സാക്ഷ്യം വഹിച്ചു.
പൊതുവിൽ രാജ്യാന്തര തലത്തിലുള്ള സാധനസേവന കൈമാറ്റത്തിനാണ് കയറ്റുമതി എന്നാ പദം കൊണ്ട് അർത്മാക്കുന്നത്.
മാറിയ ഇന്നത്തെ സാഹചര്യത്തിൽ ലോകസമ്പത്വ്യവസ്ഥയെ സമ്പുഷ്ഠിപ്പെടുത്തുന്നതിൽ കയറ്റുമതിക്ക് ഉള്ള പങ്ക് വളരെ വലുതാണ്
പ്രത്യക്ഷ കയറ്റുമതി, പരോക്ഷ കയറ്റുമതി എന്നിങ്ങനെ രണ്ടായി കയറ്റുമത്യേ നമുക്ക് തിരിക്കാം
ഉത്പാതകന്റെ സ്വഭാതിനനുസരിച് വീണ്ടും നമുക്ക് കയറ്റുമതിയെ തരാം തിരിക്കാവുന്നതാണ്.
ലോകത്ത് കയറ്റുമതിയുടെ നല്ലൊരു പങ്കും അമേരിക്കയുടെ കയ്യിലാണ്.
കയാൻ മെൻററാങ്ങ് ദേശീയോദ്യാനം
കയാൻ മെൻററാങ്ങ് ദേശീയോദ്യാനം , ഇൻഡോനേഷ്യൻ ബോർണിയോ ദ്വീപിലെ നോർത്ത് കാലിമന്തൻ പ്രവിശ്യയിലെ ഇടതൂർന്ന വനമേഖലയിലെ ഒരു ദേശീയോദ്യാനമാണ്.
കയാൻ മെൻറാങ്ങ് ദേശീയോദ്യാനം, ഇന്തോനേഷ്യ , മലേഷ്യ എന്നീ രാജ്യങ്ങളുടെ അതിർത്തിയിലാണ് സ്ഥിതി ചെയ്യുന്നത്.
കയാക്കിങ് Kayakers off the coast of Raspberry Island (Alaska) Kayaking in whitewater rapids Kayakers on the River Thames near Canary Wharf , London
കയാക്ക് എന്നപേരിൽ അറിയപ്പെടുന്ന ചെറു നൗകകൾ വെള്ളത്തിനു മുകളിലൂടെ തുഴഞ്ഞുള്ള മത്സരമാണ് കയാക്കിങ്.
ഇതിന് കാനോയിംഗിനോട് സാമ്യമുണ്ട്.
കേരളത്തിൽ 2013 മുതൽ മലബാർ റിവർ ഫെസ്റ്റിവൽ വാട്ടർ കയാക്കിങ് എന്നപേരിൽ കയാക്കിങ് ചാംപ്യൻഷിപ്പ് നടന്നുവരുന്നു.
വടക്കൻ ആർട്ടിക് പ്രദേശങ്ങളിലെ എസ്‌കിമോകളാണ് ആയിരക്കണക്കിന് വർഷങ്ങൾക്ക് മുമ്പ് കയാക്കുകൾ നിർമിച്ചത്.
കയാക്കിന്റെ ഫ്രെയിം നിർമ്മിക്കാൻ അവർ തടിയും ചിലപ്പോൾ തിമിംഗിലത്തിന്റെ അസ്ഥികൂടവും ഉപയോഗിച്ചു.
വേട്ടയാടലിനും മീൻപിടുത്തത്തിനുമായിരുന്നു അവർ കയാക്ക് നിർമിച്ചത്.
എസ്‌കിമോകളുടെ ഭാഷയിൽ കയാക്ക് എന്ന വാക്കിന്റെ അർത്ഥം "വേട്ടക്കാരന്റെ ബോട്ട്" എന്നാണ്.
1950 കളിൽ ഫൈബർഗ്ലാസ് കയാക്കുകൾ വികസിപ്പിക്കുകയും ഉപയോഗിക്കുകയും ചെയ്തു.
പിന്നീട്  പി.വി.സി രൂപത്തിലുള്ള കയാക്കുകൾ പ്രചാരത്തിലായി.
1970 കളിൽ യു‌എസിൽ ഒരു മുഖ്യധാരാ ജനപ്രിയ കായിക ഇനമായി കയാക്കിംഗ്  പുരോഗമിച്ചു.
ഇപ്പോൾ, പത്തിലധികം വൈറ്റ് വാട്ടർ കയാക്കിംഗ് ഇവന്റുകൾ ഒളിമ്പിക്സിൽ നടത്തപ്പെടുന്നുണ്ട്.
ഇതും കാണുക മലബാർ റിവർ ഫെസ്റ്റിവൽ വാട്ടർ കയാക്കിങ് കനോയിംഗ് അവലംബം
കയറ്റുകുട്ട ഇരുമ്പുകൊണ്ട് നിർമ്മിച്ചിരിക്കുന്ന തേക്കുകുട്ട
പഴയകാലത്ത് വളരെയധികം ഉപയോഗിച്ചിരുന്ന ഒരു ജലസേചന ഉപകരണമാണ്‌ കയറ്റുകുട്ട .
തേവുകുട്ട, തേക്കുകുട്ട, എറവട്ടി എന്നൊക്കെയും ഇതിനു പേരുണ്ട് .
കോണാകൃതിയിലുള്ള ഒരു വലിയ കുട്ടയാണിത് .
കമഴ്ത്തിവച്ചാൽ ഒരു വൃത്തസ്തൂപികയുടെ ആകൃതി കൈവരുന്ന ഇതുപയോഗിച്ച് ആഴം കുറഞ്ഞ കുളങ്ങളിൽ നിന്നും ചാലുകളിൽ നിന്നും വെള്ളം തേവാനാണ്‌ ഇത് ഉപയോഗിക്കുന്നത് .
കേരളത്തിൽ സർവ്വസാധാരണമായി കണ്ടുവന്നിരുന്ന ഈ ഉപകരണം ഇന്ന് അന്യാദൃശ്യമായിരിക്കുന്നു.
പനമ്പോള കോട്ടിയോ മുള അളികൾ കൊണ്ടോ ഈറ്റയുടെ അളികൾ കൊണ്ടോ സാധാരണ കുട്ട ഉണ്ടാക്കുന്നതു പോലെയാണ്‌ തേവുകുട്ടയും ഉണ്ടാക്കുന്നത്.
എന്നാൽ വെള്ളം പോകാതിരിക്കാൻ പാകത്തിനു അടുപ്പിച്ചാണിവ നെയ്യുക.
വൃത്തസ്തൂപികയുടെ അടിഭാഗത്ത്  അരികുകളിൽ കനം കൂടിയ മുളവാരികൾ കൊണ്ട് താങ്ങു കൊടുത്തിരിക്കും.
വളവു വച്ച രണ്ട് മുളവാരികളാണ്‌ കുട്ടയുടെ ആകൃതി നിലനിർത്തുന്നത്.
കുട്ടയുടെ കൂർത്ത അടിഭാഗത്ത് രണ്ടു കയറുകളും മുകൾ ഭാഗത്ത് മുളവാരികൾ ചേരുന്നയിടത്ത് അഗ്രങ്ങളിൽ ഒരോ കയറും (മൊത്തം നാലെണ്ണം) ഉണ്ടായിരിക്കും.
ഈ കയറുകളുടെയെല്ലാം മറ്റേ അറ്റത്ത് മരക്കഷണം കൊണ്ടോ മുളച്ചീളുകൊണ്ടൊ ഓരോ ചെറിയ പിടുത്തവും ഉണ്ടാകും.
കരിമ്പനയുടെ പട്ടയുടെ ചീന്തിൽ നിന്നാണ്‌ കയറുകൾ ഉണ്ടാക്കിയിരുന്നത്.
സാധാരണ കയറും ഉപയോഗിച്ചിരുന്നു .
അവലംബം 1 2 3 {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) പുറംകണ്ണികൾ ഒരു ഫേസ്ബുക്ക്‌ വീഡിയോ
കമൽറാം സജീവ് ഇംഗ്ലീഷ് വിലാസം https://ml.wikipedia.org/wiki/Kamalram_Sajeev
പത്രപ്രവർത്തകൻ, എഴുത്തുകാരൻ , പത്രാധിപർ എന്നീ നിലകളിൽ അറിയപ്പെടുന്നു കമൽറാം സജീവ് (ജനനം:1967).
മാതൃഭൂമി ആഴ്ചപ്പതിപ്പിൽ മീശ നോവൽ പ്രസിദ്ധീകരിച്ചതുമായി ബന്ധപ്പെട്ട വിവാദത്തിൽ പതിനഞ്ചു വർഷത്തെ സേവനത്തിനു ശേഷം സ്ഥാനം ഒഴിയാനിടയായ സംഭവം കേരളത്തിലെ സാംസ്കാരിക സാഹിത്യ പത്രപ്രവർത്തന രംഗത്ത് ചർച്ചയായി.
നേരത്തെ മാധ്യമം വാരികയിലും സഹപത്രാധിപരായി ജോലിചെയ്തു. 'ന്യൂസ് ഡെസ്കിലെ കാവിയും ചുവപ്പും' എന്ന ഗ്രന്ഥം ചർച്ച ചെയ്യപ്പെട്ട ഒരു പുസ്തകമാണ്.
കോളേജ്, കോഴിക്കോട് ദേവഗിരി കോളേജ്, കേരള പ്രസ്സ് അക്കാദമി എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി .
ട്രൂകോപ്പി തിങ്ക് എന്ന വെബ്പോർട്ടൽ മാഗസിന്റെ മാനേജിംഗ് എഡിറ്റർ ആയി പ്രവർത്തിക്കുന്നു.
ഗ്രന്ഥങ്ങൾ ന്യൂസ് ഡസ്കിലെ കാവിയും ചുവപ്പും നവാബ് രജേന്ദ്രൻ ഒരു മനുഷ്യാവകാശപോരാട്ടത്തിന്റെ ചരിത്രം ആഞ്ഞു കൊത്തുന്ന അനുഭവങ്ങൾ മാതൃഭൂമി ആഴ്ചപ്പതിപ്പ് കഥകൾ-2016 ലേഖനങ്ങൾ എന്താണ് എം.ടിയുടെ ലെഗസി അതിനു ശേഷം നമ്മെത്തേടി ആ സൂപ്പർ വൈറസുകൾ തന്നെ വരും അവലംബം
കയം (2011 ചലച്ചിത്രം)
വിജു രാമചന്ദ്രൻ കഥയും തിരക്കഥയും സംഭാഷണവും എഴുതി പി. അനിൽ സംവിധാനം ചെയ്ത് 2011-ൽ പുറത്തിറങ്ങിയ ചലച്ചിത്രമാണ് കയം .
ശ്വേതാ മേനോൻ , മനോജ് കെ. ജയൻ , ബാല , അപർണ്ണ നായർ എന്നിവർ പ്രധാന കഥാപാത്രങ്ങളെ അവതരിപ്പിച്ച ഈ ചലച്ചിത്തിന്റെ ഛായാഗ്രാഹണം നിർവഹിച്ചിരിക്കുന്നത് ശ്യാംദത്ത്, സാദത്ത് സൈനുദ്ദീൻ എന്നിവരാണ്.
ചിത്രസംയോജനം പി.സി. മോഹൻ, ഗാനരചന വിജു രാമചന്ദ്രൻ, സംഗീതം മോഹൻ സിതാര എന്നിവരാണ് .
കയമ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജൂലൈ മുതൽ തുടരുന്നു.
കേരളത്തിൽ കൃഷി ചെയ്തു വരുന്ന ഒരിനം നെല്ലാണ് കയമ .
വളരെയധികം പ്രതിരോധശേഷിയും ഉയർന്ന ഉല്പാദനവും ഉള്ള ഈ വിത്തിനം പക്ഷേ ഇപ്പോൾ പുതിയ ഇനം വിത്തുകൾക്ക് വഴിമാറി കൊടുത്തുകഴിഞ്ഞു.
കമ്മട്ടം
കറൻസിയായി ഉപയോഗിക്കാൻ കഴിയുന്ന നാണയങ്ങൾ വൻതോതിൽ നിർമ്മിക്കുന്നതിനുള്ള സൗകര്യമാണ് കമ്മട്ടം .
കമ്മട്ടങ്ങളുടെ ചരിത്രം നാണയങ്ങളുടെ ചരിത്രവുമായി ബന്ധപ്പെട്ടിരിക്കുന്നു.
തുടക്കത്തിൽ, നാണയങ്ങൾ ചുറ്റിക ഉപയോഗിച്ചാണ്  നിർമ്മിച്ചിരുന്നത്.
ഇക്കാരണത്താൽ അവയുടെ എണ്ണം വളരെക്കുറവായിരുന്നു.
ആധുനിക കമ്മട്ടങ്ങളിൽ, കോയിൻ ഡൈകൾ വലിയ തോതിൽ നിർമ്മിച്ചുപ്രയോഗിക്കുന്നതിനാൽ നാണയനിർമ്മാണം എളുപ്പമായിത്തീർന്നു.
കറൻസിയുടെ വൻതോതിലുള്ള ഉൽ‌പാദനത്തോടെ, നാണയങ്ങൾ‌ നിർമ്മിക്കുന്നതിനുള്ള ചെലവ് താരതമ്യേന കുറയുന്നു.
ചരിത്രം ആദ്യത്തെ അച്ചടിച്ച നാണയങ്ങൾ
ആദ്യകാല ലോഹ പണത്തിൽ നാണയങ്ങളില്ല.
മറിച്ച് വളയങ്ങളുടെയും മറ്റ് ആഭരണങ്ങളുടെയും അല്ലെങ്കിൽ ആയുധങ്ങളുടെയും രൂപത്തിൽ അൺമിന്റ് ചെയ്യാത്ത ലോഹമാണ് ഉപയോഗിച്ചിരുന്നത്.
അവ ഈജിപ്ഷ്യൻ , കൽദിയൻ, അസീറിയൻ സാമ്രാജ്യങ്ങൾ ആയിരക്കണക്കിന് വർഷങ്ങളായി ഉപയോഗിച്ചിരുന്നു.
ഒരു യൂണിറ്റ് ഭാരം അല്ലെങ്കിൽ വോളിയത്തിന്റെ വലിയ ചരക്ക് മൂല്യം, അവയുടെ  അപൂർവത, ദീർഘകാല നിലനിൽപ്പ് എന്നിവ കാരണം ലോഹങ്ങൾ സമ്പത്തിനെ പ്രതിനിധീകരിക്കുന്നതിന് അനുയോജ്യമാണ്.
നാണയത്തിനുള്ള ഏറ്റവും മികച്ച ലോഹങ്ങൾ സ്വർണം , വെള്ളി , പ്ലാറ്റിനം , ചെമ്പ് , ടിൻ , നിക്കൽ , അലുമിനിയം , സിങ്ക് , ഇരുമ്പ് , എന്നിവയോ അവയുടെ സങ്കരങ്ങളോ ആണ്.
ബിസി ഏഴാം നൂറ്റാണ്ടിൽ ലിഡിയയിൽ സ്വർണം, വെള്ളി, ഇലക്ട്രം എന്നിവ ഉപയോഗിച്ചാണ് ആദ്യത്തെ കമ്മട്ടം സ്ഥാപിച്ചത്.
ഭരണകൂടത്തിന്റെ അധികാരത്തിൻ കീഴിൽ നാണയങ്ങൾ നിർമ്മിക്കുന്നതിനുള്ള ലിഡിയൻ കണ്ടുപിടിത്തം അയൽരാജ്യമായ ഗ്രീസിലേക്കും വ്യാപിച്ചു, അവിടെ നിരവധി  മിന്റുകൾ പ്രവർത്തിപ്പിച്ചു.
ആദ്യകാല ഗ്രീക്ക് മിന്റുകളിൽ ചിലത് ക്രീറ്റ് പോലുള്ള ഗ്രീക്ക് ദ്വീപുകളിലെ നഗര-സംസ്ഥാനങ്ങളിലായിരുന്നു.
ക്രിറ്റിലെ പുരാതന നഗരമായ സിഡോണിയയിൽ ക്രി.
അഞ്ചാം നൂറ്റാണ്ടിലെങ്കിലും ഒരു കമ്മട്ടം ഉണ്ടായിരുന്നു.
Bronze mold for minting
ഏതാണ്ട് അതേ സമയം, നാണയങ്ങളും കമ്മട്ടങ്ങളും ചൈനയിൽ സ്വതന്ത്രമായി പ്രത്യക്ഷപ്പെടുകയും കൊറിയയിലേക്കും ജപ്പാനിലേക്കും വ്യാപിക്കുകയും ചെയ്തു.